वर्ण विपथन

दाएँ|अंगूठाकार|फोटोग्राफी में वर्ण-विपथन के कारण फोटो की गुणवत्ता प्रभावित होती है। ऊपर वाला फोटो उच्च गुणवत्ता वाले लेंस-प्रणाली से लिया गया है जिसमें पार्श्विक वर्ण-विपथन नहीं है। नीचे वाला फोटो निम्न गुणवत्ता वाले लेंस से लिया गया है जिसमें वर्ण-विपथन की समस्या विद्यमान है। 
प्रकाशिकी में, लेंस द्वारा सभी रंग की किरणों को एक ही बिंदु पर केंद्रित न करके अलग-अलग बिन्दुओं पर केन्द्रित करना वर्ण विपथन (chromatic aberration) कहलाता है। इसे वर्ण विरूपण (chromatic distortion) भी कहते हैं। इसका कारण यह है कि लेंस के पदार्थ का अपवर्तनांक प्रकाश भिन्न-भिन्न तरंग दैर्घ्य (या रंग) के लिए भिन्न-भिन्न होता है, एक ही नहीं।  अधिकांश पारदर्शी पदार्थों का अपवर्तनांक बढ़ती तरंग दैर्घ्य के साथ घटता जाता है। चूँकि लेंस की फोकस दूरी अपवर्तनांक पर निर्भर करती है, इसलिये अपवर्तनांक की यह भिन्नता सभी रंग की किरणों को एक ही बिन्दु पर फोकस नहीं कर पाती। फोटोग्राफी में, वर्ण-विपथन के कारण फोटो के उन स्थानों पर "किनारों" (फ्रिंज) दिखने लगते हैं जहाँ धुंधली (dark) और चमकीले (bright) भाग जुड़ते हैं।

 प्रकार 
वर्ण-विपथन दो प्रकार का होता है-
(१) अक्षीय वर्ण-विपथन (axial chromatic aberration)
(२) पार्श्विक वर्ण-विपथन (lateral chromatic aberration)

सन्दर्भ

इन्हें भी देखें
गोलीय विपथन

श्रेणी:प्रकाशिकी
श्रेणी:प्रकाशीय उपकरण